RAPPORT FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 4/2004

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra 16. oktober 2003 til 29. februar 2004.

1.1. Underudgiftsområde 1a: Del af politikområde 05 (Landbrug), 11 (Fiskeri) og 17 (Sundhed og forbrugerbeskyttelse)

>TABELPOSITION>

1.2. Underudgiftsområde 1b: Politikområde 05 (Landbrug) - Udvikling af landdistrikterne (artikel 05 04 01)

>TABELPOSITION>

2. Foreløbigt bevillingsforbrug

Nedenstående tabel viser det foreløbige bevillingsforbrug i de første fire måneder af regnskabsåret 2004:

>REFERENCE TIL EN GRAFIK>

3. Kommentarer

3.1. Bevillingsforbruget for april 2004

Forbruget af bevillinger under budgettets udgiftsområde 1 udgør for april 2004 (medlemsstaternes udgifter fra 16. oktober 2003 til 29. februar 2004) 29 046,1 mio. EUR, dvs. 64,9 % af bevillingerne. Udgifterne ligger ca. 348,0 mio. EUR under indikatoren for begge underudgiftsområder 1a og 1b.

3.2. Valutafaktorer

Dollarens vekselkurs over for euroen

De udgifter, som er angivet ovenfor, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2004 udarbejdet på grundlag af den gennemsnitlige dollarkurs for juli, august og september 2003, dvs. 1 EUR = 1,12 $. I perioden fra den 1. august 2003 til den 29. februar 2004 var den gennemsnitlige dollarkurs 1 EUR = 1,19 $, dvs. over den kurs, der lå til grund for opstillingen af budgettet for 2004.

3.3. Markedsfaktorer

Underudgiftsområde 1a

I underudgiftsområde 1a lå rytmen i bevillingsforbruget under indikatoren. En del af dette underforbrug (ca. 60 %) skyldes vegetabilske produkter, mens de resterende 40 % skyldes den langsommere gennemførelse af GD SANCO's budget. For de vegetabilske produkter vedrører underforbruget hovedsagelig sukker, korn, tobak og andre vegetabilske produkter/foranstaltninger. I sektoren for animalske produkter er mælk og mejeriprodukter udsat for et underforbrug. Følgende kommentarer er påkrævet:

Artikel 05 02 01: Markeds foranstaltninger for korn // Afvigelse: -73 mio. EUR (-13,4 %)

// (udgifter: 205 mio. EUR)

(indikator: 278 mio. EUR)

Dette underforbrug kan hovedsagelig tilskrives, at medlemsstaterne anmeldte lavere støtteudbetalinger for stivelsesintervention end forventet i indikatoren. Dette skyldtes, at produktionsrestitutionen for stivelse var blevet sat til nul på grund af de nuværende gunstige markedsvilkår. Hvis denne situation varer ved, kan der opstå et underforbrug af budgetbevillingerne til denne ordning ved regnskabsårets udgang.

Artikel 05 02 05: Sukker // Afvigelse: -224 mio. EUR (-13,1 %)

// (udgifter: 590 mio. EUR)

(indikator: 814 mio. EUR)

Dette underforbrug i sammenligning med indikatoren skyldes den ringere mængde sukker, der blev eksporteret med restitutioner. Denne eksport svarer for tiden til ca. 71 % af den mængde, der forventedes at være eksporteret på nuværende tidspunkt. Hvis denne situation varer ved, kan der opstå et underforbrug af budgetbevillingerne til denne artikel ved regnskabsårets udgang.

Artikel 05 02 08: Frugt og grøntsager // Afvigelse: +29 mio. EUR (+1,8 %)

// (udgifter: 645 mio. EUR)

(indikator: 616 mio. EUR)

Overforbruget skyldes accelerationen af udbetalingen af EF-støtten for driftsfondene til producentorganisationerne i sammenligning med den forbrugsudvikling, der blev forventet ifølge indikatoren på nuværende tidspunkt. Hvis denne situation varer ved, kan der opstå et overforbrug af budgetbevillingerne til denne ordning ved regnskabsårets udgang.

Artikel 05 02 10: Tobak // Afvigelse: -38 mio. EUR (-4,1 %)

// (udgifter: 596mio EUR)

(indikator: 634 mio. EUR)

Dette underforbrug skyldes en lavere takt i udbetalingen af tobakspræmierne i sammenligning med indikatoren på nuværende tidspunkt.

Artikel 05 02 11: Andre vegetabilske produkter / foranstaltninger // Afvigelse: -36 mio. EUR (-4,6 %)

// (udgifter: 284 mio. EUR)

(indikator: 320 mio. EUR)

Dette underforbrug skyldes en lavere takt i gennemførelsen af POSEI-programmerne i sammenligning med indikatoren på nuværende tidspunkt.

Artikel 05 03 01: Mælk og mejeriprodukter // Afvigelse: - 109 mio. EUR (- 3,8 %)

// (udgifter: 1.016 mio. EUR)

(indikator: 1.125 mio. EUR)

Dette underforbrug skyldes to faktorer:

- nedgang i den eksporterede mængde af kondenseret mælk og den heraf følgende lavere udbetaling af eksportrestitutioner og

- Italiens tilbagebetaling af den første årlige rate af landets udestående tillægsmælkeafgift på grundlag af Rådets beslutning af 16. juli 2003 (2003/530/EF). Denne tilbagebetaling fører til en nedsættelse af udgifterne for de andre foranstaltninger i mælkesektoren og påvirker således gennemførelsen af budgetartiklen i sin helhed.

Artikel 05 03 04: Svinekød, æg og fjerkrækød, biavl og andre animalske produkter // Afvigelse: -14 mio. EUR

(-8,7 %)

// (udgifter: 46 mio. EUR)

(indikator: 60 mio. EUR)

For at stabilisere svinekødsmarkedet indførte Kommissionen privat oplagring af svinekød i december 2003 og udbetaling af eksportrestitutioner for eksport af fersk og frosset svinekød ved udgangen af januar 2004. Begge foranstaltninger er blevet indstillet som følge af den senere bedring i markedssituationen i sektoren. På budgettet for 2003 var der dog ikke afsat bevillinger til nogen af disse ordninger. Kommissionen mener derfor, at det nuværende underforbrug i denne artikel er midlertidigt. Hvis medlemsstaterne foretager alle udbetalingerne for disse foranstaltninger, vil der blive tale om et overforbrug af bevillingerne til svinekødssektoren.

4. Konklusioner

Bevillingsforbrug pr. 30. april 2004

Bevillingsforbruget for april 2004 (medlemsstaternes udgifter fra den 16. oktober 2003 til den 29. februar 2004) viser et underforbrug i underudgiftsområde 1a. En del af dette underforbrug skyldes GD SANCO. En anden del kan dog hovedsagelig tilskrives artikel 05 02 01, 05 02 05 og 05 03 01 i budgettet. På nuværende tidspunkt forventes underforbruget i budgetartikel 05 02 01 (korn) og 05 03 01 (mælk) at være midlertidigt med undtagelse af budgetartikel 05 02 05. (sukker). Underforbruget i underudgiftsområde 1b kræver ingen kommentarer på nuværende tidspunkt.